Αγορά ακινήτου για αρχαιολογικούς ή πολιτιστικούς σκοπούς
Αίτηση για απευθείας αγορά ακινήτου, για αρχαιολογικούς- πολιτιστικούς σκοπούς
Η υποβολή των αιτημάτων πραγματοποιείται από τον φερόμενο ιδιοκτήτη στo Aυτοτελές Τμήμα Απαλλοτριώσεων. Η αίτηση μπορεί να υποβληθεί ηλεκτρονικά μέσω ηλεκτρονικού ταχυδρομείου στην ηλεκτρονική διεύθυνση: tmaaaa@culture.gr.
Κατάθεση από τον αιτούντα (δια ζώσης ή ταχυδρομικά)
Εξασφάλιση χρηματοδότησης για την ολοκλήρωση της διαδικασίας της απευθείας αγοράς του ακινήτου από το Υπουργείο Πολιτισμού.
Η διαδικασία αφορά στην έκδοση απόφασης απευθείας αγοράς ακινήτου για αρχαιολογικούς ή πολιτιστικούς σκοπούς από το Υπουργείο Πολιτισμού και απευθύνεται σε νομικά ή φυσικά πρόσωπα. Η απευθείας εξαγορά αφορά μνημεία ή οποιοδήποτε ακίνητο μέσα στο οποίο υπάρχουν μνημεία για την προστασία αυτών, καθώς επίσης και αρχαιολογικούς χώρους ή ιστορικούς τόπους για τη διενέργεια ανασκαφών.
Κτηματολογικό Διάγραμμα και Πίνακας Ιδιοκτητών
Βεβαίωση Χρηματοδότησης για το μέγεθος της δαπάνης και τον τρόπο καλύψεώς της.
Ο φερόμενος ιδιοκτήτης, θα πρέπει να υποβάλει υπεύθυνη δήλωση με την οποία να αποδέχεται το τίμημα της εξαγοράς, όπως κρίθηκε βάσει της αντικειμενικής αξίας του ακινήτου από την αρμόδια Κτηματική Υπηρεσία.
Αρμόδιος φορέας για την έκδοση της βεβαίωσης είναι ο Οργανισμός Διαχείρισης Οικονομικών Πόρων (Ο.Δ.Α.Π.) του Υπουργείου Πολιτισμού, ενώ λαμβάνεται υπόψιν η αντικειμενική αξία του ακινήτου, όπως υπολογίζεται από την αρμόδια Δημόσια Οικονομική Υπηρεσία (Δ.Ο.Υ.).
Απόφαση απευθείας αγοράς ακινήτου για αρχαιολογικούς σκοπούς
Για τη διαδικασία της απευθείας αγοράς ακινήτου για αρχαιολογικούς σκοπούς, η Υπηρεσία συνεργάζεται με άλλες υπηρεσίες του ΥΠΠΟ (Εφορείες Αρχαιοτήτων, ΔΙΠΚΑ κ.λ.π. ) και λοιπούς φορείς/δημόσιες υπηρεσίες (Οργανισμό Διαχείρισης και Ανάπτυξης Πολιτιστικών Πόρων, Κτηματικές Υπηρεσίες, Δικαστικά Γραφεία κ.λ.π). Μετά την έκδοση απόφασης απευθείας αγοράς, ο φάκελος της υπόθεσης αποστέλλεται στον Ο.Δ.Α.Π., προκειμένου να εγκριθεί το ποσό της δαπάνης και να εκδοθεί το αντίστοιχο χρηματικό ένταλμα προπληρωμής (ΧΕΠ), που είναι απαραίτητο για την υπογραφή του συμβολαίου.
Κύρωση Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς, όπως σήμερα ισχύει.
Κώδικας Αναγκαστικών Απαλλοτριώσεων Ακινήτων, όπως σήμερα ισχύει.
Κατά της απόφασης απευθείας αγοράς ακινήτου χωρεί ένσταση εντός τριάντα (30) ημερών από την κοινοποίησή της στον ενδιαφερόμενο, (αρ. 18, παρ.5, ν.4858/2021).
Το Δημόσιο μπορεί να προβαίνει, είτε στην ολική ή τη μερική απαλλοτρίωση, είτε στην απευθείας εξαγορά μνημείου ή οποιουδήποτε ακινήτου μέσα στο οποίο υπάρχουν μνημεία, καθώς και παρακείμενων ακινήτων ή μνημείων, εάν αυτό κρίνεται απαραίτητο για την προστασία των μνημείων (αρ. 18 παρ. 1, ν. 4858/2021, ΦΕΚ Α 220).
Το αίτημα για απευθείας εξαγορά ακινήτου, λόγω δέσμευσης της ιδιοκτησίας για αρχαιολογικούς σκοπούς, υποβάλλεται στο Αυτοτελές Τμήμα Απαλλοτριώσεων το οποίο πρωτοκολλείται.
Η πρόταση απευθείας εξαγοράς ακινήτου από την αρμόδια υπηρεσία, αφορά στην περίπτωση εντοπισμού αρχαιολογικών ευρημάτων κατά την διενέργεια ανασκαφικής έρευνας.
Σύμφωνα με το άρθρο 18 παρ. 6 του ν. 4858/2021, «Η εισήγηση της Υπηρεσίας για ολική ή μερική απαλλοτρίωση ή απευθείας εξαγορά ακινήτου περιλαμβάνει την αιτιολογημένη απόρριψη άλλων λύσεων προστασίας των μνημείων, αρχαιολογικών χώρων ή ιστορικών τόπων, καθώς και τις βασικές κατευθύνσεις για τον τρόπο διατήρησης και ανάδειξής τους μέσα στο προς απαλλοτρίωση ακίνητο».
Εκδίδεται θετική γνωμοδότηση για την αναγκαιότητα της απευθείας αγοράς, έπειτα από ανασκαφές από τις οποίες προέκυψαν σημαντικά αρχαιολογικά ευρήματα ή και για λόγους που σχετίζονται με την ανάδειξη και την προστασία του συγκεκριμένου αρχαιολογικού χώρου.
Η αρνητική σύμφωνη γνώμη δεν έχει αμιγή γνωμοδοτικό χαρακτήρα. Σε περίπτωση αρνητικής γνωμοδότησης του ΚΑΣ, η οποία δεν ενσωματώνεται σε αρνητική εκτελεστή πράξη, αποκτά η ίδια εκτελεστότητα και παρέχεται η δυνατότητα αίτησης ακύρωσης στο Συμβούλιο Επικρατείας.
Ο φάκελος αποστέλλεται από την Υπηρεσία μας για έλεγχο των τίτλων ιδιοκτησίας. Ο έλεγχος και η υποβολή σχετικής έκθεσης πραγματοποιείται από το κατά τόπον αρμόδιο Δικαστικό Γραφείο, του Νομικού Συμβουλίου του Κράτους.
Εφόσον δεν πληρούνται οι νόμιμες προϋποθέσεις για την απευθείας εξαγορά του ακινήτου, εκκινεί η διαδικασία της αναγκαστικής απαλλοτρίωσης αυτού για αρχαιολογικούς- πολιτιστικούς σκοπούς.
Αρμόδια για την εκτίμηση της αντικειμενικής αξίας είναι ειδική Επιτροπή της κατά τόπον Κτηματικής Υπηρεσίας του τόπου, όπου ευρίσκεται το ακίνητο.
Εφόσον αποβεί άκαρπη η διαδικασία της απευθείας εξαγοράς ακινήτου, εκκινεί η διαδικασία της αναγκαστικής απαλλοτρίωσης.
Το Τμήμα Απαλλοτριώσεων αιτείται από τον Οργανισμό Διαχείρισης Οικονομικών Πόρων (Ο.Δ.Α.Π.) την έκδοση βεβαίωσης πίστωσης για την απευθείας αγορά.
Σύμφωνα με το άρθρο 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄ 133) η αρμοδιότητα τελικής υπογραφής των αποφάσεων απευθείας αγοράς ανατίθεται στον προϊστάμενο της αρμόδιας Γενικής Διεύθυνσης.
Μετά τη δημοσίευση της απόφασης έγκρισης της απευθείας εξαγοράς σε ΦΕΚ, η απόφαση αναρτάται στον δικτυακό τόπο ΔΙΑΥΓΕΙΑ.
Η διεξαγωγή και ο έλεγχος των ανασκαφών πραγματοποιείται από τις κατά τόπους αρμόδιες Εφορείες Αρχαιοτήτων του Υπουργείου Πολιτισμού.
Αρ. 50, ν. 4858/2021 "Κεντρικό Αρχαιολογικό Συμβούλιο Κεντρικό Συμβούλιο Νεοτέρων Μνημείων, (ΦΕ.Κ. Α 220).
Η μη αποδοχή του τιμήματος δύναται να πραγματοποιηθεί ρητώς είτε σιωπηρώς μετά την παρέλευση ευλόγου χρονικού διαστήματος (1-3 μήνες) από την διαβίβαση των δικαιολογητικών για την υποβολή της υπεύθυνης δήλωσης.
Πρόταση από την αρχαιολογική υπηρεσία του Υπουργείου για απευθείας εξαγορά ακινήτου
Εισήγηση του αρμοδίου φορέα του Yπουργείου Πολιτισμού (ΥΠΠΟ), (κατά τόπον αρμόδια Εφορεία Αρχαιοτήτων) για την αναγκαιότητα της απευθείας εξαγοράς του ακινήτου.
Θετική γνωμοδότηση του αρμόδιου Συμβουλίου (Κεντρικό Αρχαιολογικό Συμβουλίου ή Κεντρικό Συμβούλιο Νεότερων Μνημείων)
Αρνητική γνωμοδότηση του αρμόδιου Συμβουλίου (Κεντρικό Αρχαιολογικό Συμβουλίου ή Κεντρικό Συμβούλιο Νεότερων Μνημείων)
Έλεγχος τίτλων ιδιοκτησίας φερόμενων ιδιοκτητών - πωλητών και υποβολή σχετικής έκθεσης.
Έκδοση θετικής έκθεσης από το αρμόδιο Δικαστικό Γραφείο
Έκδοση αρνητικής έκθεσης από το αρμόδιο Δικαστικό Γραφείο
Διακοπή της απευθείας αγοράς και εκκίνηση της διαδικασίας αναγκαστικής απαλλοτρίωσης του ακινήτου
Εκτίμηση της αντικειμενικής αξίας του ακινήτου, που θα αποτελέσει το τίμημα της εξαγοράς.
Διαβίβαση εγγράφων για υποβολή υπεύθυνης δήλωσης αποδοχής του τιμήματος από τον φερόμενο ιδιοκτήτη.
Μη αποδοχή του τιμήματος της απευθείας εξαγοράς από τον φερόμενο ιδιοκτητη.
Έκδοση απόφασης για αναγκαστική απαλλοτρίωση του ακινήτου.
Υποβολή υπεύθυνης δήλωσης περί αποδοχής του τιμήματος της απευθείας εξαγοράς του ακινήτου.
Έκδοση βεβαίωσης χρηματοδότησης από τον Οργανισμό Διαχείρισης Πολιτιστικών Πόρων.
Έκδοση απόφασης έγκρισης της απευθείας αγοράς του ακινήτου
Αποστολή απόφασης απευθείας εξαγοράς για δημοσίευση σε φύλλο Εφημερίδας της Κυβέρνησης.
Ανάρτηση της απόφασης απευθείας εξαγοράς στο πρόγραμμα ΔΙΑΥΓΕΙΑ.
Έγγραφο δημόσιας υπηρεσίας/δημόσιου φορέα